Suchinthana/ta-wikipedia huggingface dataset:
மிண்டனாவோ மர மூஞ்சூறு

மிண்டனாவோ மர மூஞ்சூறு (Mindanao treshrew) என்பது பிலிப்பீன்சு மர மூஞ்சூறு என்றும் அழைக்கப்படுகிறது. துபையா எவெரெட்டி எனும் இந்த மர மூஞ்சூறு பிலிப்பீன்சில் உள்ள மிண்டனாவோ பிராந்தியத்தில் மட்டும் காணப்படும் ஓர் அகணிய உயிரி ஆகும். இது முன்பு யூரோகேல் பேரினத்தின் ஒரே ஒரு சிற்றினமாகக் கருதப்பட்டது. ஆனால் இந்தப் பேரினமானது துபையாவுடன் இணைக்கப்பட்டது. இங்கிலாந்து காலனித்துவ நிர்வாகியும் விலங்கியல் சேகரிப்பாளருமான ஆல்பிரட் கார்ட் எவெரெட்டை நினைவுகூரும் வகையில் இந்த அறிவியல் பெயர் வைக்கப்பட்டுள்ளது.

பரவலும் வாழிடமும் 
மிண்டனாவோ மர மூஞ்சூறுவின் பொதுப்பெயர் குறிப்பிடுவது போல, இது பிலிப்பீன்சில் உள்ள மிண்டனாவோவில் மட்டுமே காணப்படுகிறது. இது மழைக்காடுகள் மற்றும் மலைப்பாங்கான காடுகளில் வாழ்கிறது.

விளக்கம் 
மிண்டனாவோ மர மூஞ்சூறு சுமார் 355 கிராம் எடை  வரை வளரக்கூடியது. இதன் உடல் நீளம் 17 முதல் 20 செ. மீட்டரும், வாலின் நீளம் 11 முதல் 17 செ.மீ. வரை இருக்கும். இது குறிப்பாக நீளமான மூக்குத்தண்டையும், வட்டமான, சமமான உரோமங்களுடன் கூடிய வாலையும் கொண்டுள்ளது. உரோமங்கள் பழுப்பு நிறத்திலிருக்கும். ஆனால் ஆரஞ்சு அல்லது மஞ்சள் நிற அடிப்பகுதிகளுடன் இருக்கும்.

இது பகல் நேர விலங்காகும். இது நன்றாக மரம் ஏறக்குடியது. தரையில் வேகமாக ஓடும்.

உணவு 
மிண்டனாவோ மர மூஞ்சூறுவின் உணவில் பல்வேறு உணவு வகைகள் உள்ளன. இது பூச்சிகள், பல்லிகள், இளம் பறவைகள், பறவைகளின் முட்டைகள் மற்றும் பழங்களை உணவாக உண்ணும்.

இனப்பெருக்கம் 
காடுகளில், மிண்டனாவோ மர மூஞ்சூறு தரையிலோ அல்லது பாறைகளிலோ வளைகளை அமைக்கின்றது. இவற்றின் இனப்பெருக்கப் பழக்கம் கொல்லைப்படுத்தப்பட்ட விலங்குகளிலிருந்து அறியப்பட்டது. இது 54-56 நாள் கர்ப்ப காலத்திற்குப் பிறகு ஒன்று அல்லது இரண்டு குட்டிகளை ஈனுகின்றது..

மேற்கோள்கள் 

மூஞ்சூறு
பிலிப்பீனிய உயிரினங்கள்
பாங்கா தீவு மர மூஞ்சூறு

பாங்கா தீவு மர மூஞ்சூறு (Bangka Island treeshrew) என்பது துபையா பேரினத்தினைச் சார்ந்த ஒரு சிற்றினம் (துபையா திசுகலர்) ஆகும். இந்த மர மூஞ்சூறு துபாயிடே குடும்பத்தினைச் சார்ந்தது..  இச்சிற்றினம் முன்பு துபையா கிளிசுக்கு ஒத்த பெயராகப் பட்டியலிடப்பட்டது. ஆனால் 2013-இல் இதற்குச் சிற்றினத் தகுதி வழங்கப்பட்டது.

வாழிடம் 
பாங்கா தீவு மர மூஞ்சூறு சுமாத்திரா கடற்கரையில் உள்ள பாங்கா தீவில் மட்டுமே காணப்படுகிறது. இதன் வாழிடத்தைப் பற்றி இதுவரை எந்த ஆய்வும் செய்யப்படவில்லை என்றாலும், இது முதன்மையாக திப்டெரோகார்பேசி தாவரங்கள் நிறைந்த காட்டில் வசிக்கும். காடழிப்பு காரணமாக இது அச்சுறுத்தலுக்கு உள்ளாகி உள்ளது.

மேற்கோள்கள் 

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மூஞ்சூறு
வரி மர மூஞ்சூறு

வரி மர மூஞ்சூறு (Tupaiia dorsalis-துபையா டார்சாலிசு) என்பது மர மூஞ்சூறு பேரினமான துபையாவின் சிற்றினம் ஆகும்.

விளக்கம் 
வரி மர மூஞ்சூறுவின் உடல் நீளம் 140 முதல் 230 மி.மீ. வரை இருக்கும். இதன் வாலின் அடிப்பகுதி உரோமங்கள் இன்றி, புதர் போல் உள்ளது. உடல் முழுவதும் குறைந்த அளவிலான உரோமங்கள் காணப்படும். இதன் உடலின் பின்புறம் கருமையாகவும், அதிகப் புள்ளிகளுடன் ஆலிவ்-பழுப்பு நிறமாகவும் இருக்கும்.

இனப்பெருக்கம் 
வரி மர மூஞ்சூறு ஒரு மணதார தன்மை கொண்டவை. இருப்பினும், இதன் பேரினத்தில் உள்ள பிற சிற்றினங்கள் பலதார மணத்தினைக் கொண்டுள்ளன. சனவரி முதல் சூலை வரை அதிக உற்பத்தித் திறனை அளிக்கும் இனப்பெருக்கக் காலமாக உள்ளது. பாலின முதிர்ச்சியை 45 கிராம் எடையினை அடையும் போது பெண் மூஞ்சூறு பெறுகின்றது. கர்ப்ப காலம் 45 முதல் 55 நாட்கள் வரை நீடிக்கும். இதன் பின்னர் பொதுவாக 6 முதல் 8 கிராம் எடையுள்ள குட்டிகள் பிறக்கின்றன. தாய்ப்பாலூட்டுதல் 30 நாட்கள் வரை நீடிக்கும். இதன் பின்னர் பெற்றோர் அரவணைப்பிலிருந்து விலகும் குட்டிகள், சுமார் 2 மாதங்களில் பாலியல் முதிர்ச்சி அடையும்.

வாழிடம் 
வரி மர மூஞ்சூறு போர்னியோவில் மட்டுமே காணப்படும் அகணிய உயிரி. சபா, சரவாக், புரூணை மற்றும் கலிமந்தானில் உள்ள ஒரு சில உயிரிகளிடமிருந்து மட்டுமே இதன் பரவல் அறியப்படுகிறது.
இது பொதுவாகத் தாழ் நிலங்களில் காணப்படுகிறது.

நடத்தை 
வரி மர மூஞ்சூறு தனியாக அல்லது எப்போதாவது இணையாகவோ வாழ்கிறது. இவை தனது சொந்தச் சிற்றினத்தின் ஊடுருவல்களைக் கடுமையாக எதிர்க்கும். இவை ஒரு விசித்திரமான ஊதல் ஒலியை உருவாக்கும். பொதுவாக நீரில் குளிப்பதிலும் நீரைப் பருகுவதிலும் ஆர்வம் மிக்கவை.

உணவுப் பழக்கம் 
துபையா டார்சலிசு என்பது ஓர் அனைத்துண்ணி. இவை பூச்சிகளை, குறிப்பாக ஈக்கள், கிரிகெட்டுகள், வெட்டுக்கிளிகள் மற்றும் கரப்பான் பூச்சிகளை உண்கின்றன. இவை பழங்கள், விதைகள் மற்றும் தாவரங்களின் இலைகளையும் சாப்பிடும். பழம் உண்ணும் பழக்கம் காரணமாக இவை விதைகளைப் பரப்பலாம்.

மேற்கோள்கள் 

மலேசியப் பாலூட்டிகள்
இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மூஞ்சூறு
செரி காடிங் மக்களவைத் தொகுதி

செரி காடிங் மக்களவைத் தொகுதி (மலாய்: Kawasan Persekutuan Sri Gading; ஆங்கிலம்: Sri Gading Federal Constituency; சீனம்: 四加亭国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (P149) ஆகும்.

செரி காடிங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து செரி காடிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (Bandar Penggaram) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

செரி காடிங் மக்களவைத் தொகுதி

செரி காடிங் தேர்தல் முடிவுகள்

மேற்கோள்கள்

மேலும் காண்க 
 பாரிட் சூலோங்
 மூவார் போர்
 பத்து பகாட் மாவட்டம் 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
சாவகம் மர மூஞ்சூறு

சாவகம் மர மூஞ்சூறு (Javan treshrew) எனும் துபையா கைபோகிரைசா பெரிய சாவகம் மர மூஞ்சூறு என்று அழைக்கப்படுகிறது.  இது துபாயிடே குடும்பத்தினைச் சார்ந்த ஒரு மர மூஞ்சூறு சிற்றினம் ஆகும். இது முதலில் துபையா பெருகினியா சிற்றினத்தின் துணையினமாக விவரிக்கப்பட்டது. பின்னர் துபையா கிளிசின் இளைய ஒத்த பெயராகப் பட்டியலிடப்பட்டது, ஆனால் 2013-இல் தனிச் சிற்றினமாக அறிவிக்கப்பட்டது. இது இந்தோனேசியாவில் சாவகம் தீவில் காணப்படுகிறது.

மேற்கோள்கள் 

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
பைலா குளோபோசா

பைலா குளோபோசா (Pila globosa) என்பது ஆப்பிள் நத்தைகளின் குடும்பமான ஆம்புல்லாரிடே சிற்றினம் ஆகும். இது நீர்வாழ் வயிற்றுக்காலி மெல்லுடலி ஆகும். இது ஓட்டுமூடி கொண்ட நன்னீர் நத்தை இனமாகும். இவை குளங்கள், ஏரிகள் மற்றும் ஓடைகளில் காணக்கூடிய நன்னீர் உயிரினம். மழைக்காலத்தில் குளங்களிலிருந்து வெளியேறி நிலத்தில் வாழக்கூடியது. இது கடுமையான கோடைக்காலத்தில் வறட்சியைச் சமாளிக்கக் கோடை உறக்கத்தினை மேற்கொள்கிறது.

மேற்கோள்கள் 

மெல்லுடலிகள்
சோட்டா உதய்பூர் மக்களவைத் தொகுதி

சோட்டா உதய்பூர் மக்களவைத் தொகுதி (Chhota Udaipur Lok Sabha constituency) என்பது இந்தியாவின் மேற்குப் பகுதியில் உள்ள குசராத்து மாநிலத்தில் உள்ள 26 மக்களவைத் தொகுதிகளில் ஒன்று. இந்த இருக்கை பழங்குடியினருக்கு ஒதுக்கீடு செய்யப்பட்டுள்ளது.

சட்டமன்றப் பிரிவுகள் 
தற்போது, சோட்டா உதய்பூர் மக்களவைத் தொகுதியில் ஏழு சட்டமன்றத் தொகுதிகள் உள்ளன.

நாடாளுமன்ற உறுப்பினர்கள்

தேர்தல் முடிவுகள்

பொதுத் தேர்தல் 2004

மேலும் காண்க 
 வடோதரா மாவட்டம்
 மக்களவை தொகுதிகளின் பட்டியல்

மேற்கோள்கள் 

வடோதரா மாவட்டம்
குசராத்து மக்களவைத் தொகுதிகள்
Webarchive template wayback links
ஜசுபாய் ரத்வா

ஜசுபாய் பிலுபாய் ரத்வா (Jashubhai Rathva) என்பவர் இந்திய அரசியல்வாதியும் சோட்டா உதய்பூர் மக்களவைத் தொகுதியின் உறுப்பினரும் ஆவார். இவர் பாரதிய ஜனதா கட்சி உறுப்பினர் ஆவார்.  2024 இந்தியப் பொதுத் தேர்தலில், இந்திய தேசிய காங்கிரசின் சுக்ராம் ரத்வாவை 398777 வாக்குகள் வித்தியாசத்தில் தோற்கடித்தார்.

மேலும் காண்க 

 18வது மக்களவை
 பாரதிய ஜனதா கட்சி
 சோட்டா உதய்பூர் மக்களவைத் தொகுதி

மேற்கோள்கள் 

18ஆவது மக்களவை உறுப்பினர்கள்
குஜராத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
புதுச்சேரி சட்டமன்றத் தேர்தல், 1996

புதுச்சேரி சட்டமன்றத் தேர்தல், 1996 (1996 Pondicherry Legislative Assembly election; அப்போது பாண்டிச்சேரி என்று அழைக்கப்பட்டது) என்பது 30 தொகுதிகளுக்கான உறுப்பினர்களைத் தேர்ந்தெடுப்பதற்காக ஏப்ரல் 1996இல் நடைபெற்ற தேர்தல்களாகும். இந்திய தேசிய காங்கிரசு அதிக இடங்களை இத்தேர்தலில் வென்றது. ஆனால் திராவிட முன்னேற்றக் கழகம் அதிக வாக்குகளைப் பெற்றது. மேலும் திராவிட முன்னேற்றக் கழகத்தின் ஆர். வி. ஜனகிராமன் புதுச்சேரியின் முதலமைச்சராக நியமிக்கப்பட்டார்.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 

 1996 இந்தியத் தேர்தல்
 புதுச்சேரி சட்டமன்றத் தொகுதிகளின் பட்டியல்

மேற்கோள்கள்

வெளி இணைப்புகள் 
 

புதுச்சேரி சட்டமன்றத் தேர்தல்கள்
பத்து பகாட் மக்களவைத் தொகுதி

பத்து பகாட் மக்களவைத் தொகுதி (மலாய்: Kawasan Persekutuan Batu Pahat; ஆங்கிலம்: Batu Pahat Federal Constituency; சீனம்: 峇株巴辖国会议席) என்பது மலேசியா, ஜொகூர் மாநிலத்தின் பத்து பகாட் மாவட்டத்தில் அமைந்துள்ள ஒரு மக்களவைத் தொகுதி (P150) ஆகும்.

பத்து பகாட் மக்களவைத் தொகுதி 1955-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1955-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1955-ஆம் ஆண்டில் இருந்து பத்து பகாட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பத்து பகாட் மாவட்டம்

பத்து பகாட் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமுமான பத்து பகாட் நகரம் கோலாலம்பூர் மாநகரில் இருந்து 239 கி.மீ.; மூவார் நகரில் இருந்து 50 கி.மீ.; குளுவாங் நகரில் இருந்து 52 கி.மீ.; ஜொகூர் பாரு நகரில் இருந்து 100 கி.மீ.; தொலைவில் அமைந்து உள்ளது. 

இந்த மாவட்டத்திற்கு வடமேற்கில் மூவார் மாவட்டம்; தென்கிழக்கில் குளுவாங் மாவட்டம்; தெற்கில் பொந்தியான் மாவட்டம்; ஆக வடக்கில் சிகாமட் மாவட்டம் ஆகிய நான்கு மாவட்டங்கள் அமைந்து உள்ளன. 

பத்து பகாட் நகரம், அண்மையில் பண்டார் பெங்காராம் (Bandar Penggaram) எனும் புதுப் பெயரைப் பெற்றது. இந்த நகரம் மிகத் துரிதமாக வளர்ச்சி பெற்று வருகிறது. இப்போது ஜொகூர் பாருவுக்கு அடுத்த நிலையில் ஜொகூர் மாநிலத்தின் இரண்டாவது பெரிய நகரமாகவும் வளர்ச்சி பெற்றுள்ளது.

பத்து பகாட் மக்களவைத் தொகுதி

பத்து பகாட் தேர்தல் முடிவுகள்

மேற்கோள்கள்

மேலும் காண்க 
 பத்து பகாட்
 பத்து பகாட் மாவட்டம் 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்
தாலியம்(III) முப்புளோரோ அசிட்டேட்டு

தாலியம்(III) முப்புளோரோ அசிட்டேட்டு (Thallium(III) trifluoroacetate) என்பது Tl(O2CCF3)3 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். தாலியம்(III) டிரைபுளோரோ அசிட்டேட்டு என்ற பெயராலும் அழைக்கப்படுகிறது.  ஆராய்ச்சி நோக்கங்களுக்காக சில கரிமச் சேர்மங்களின் தயாரிப்பு செயல்முறைகளில் இது ஒரு வினையாக்கியாகப் பயன்படுத்தப்படுகிறது.  மருத்துவ வேதியியலில் தாலியம் நேரடியாகப் பயன்படும் நச்சுத்தன்மை வாய்ந்த வேதிப்பொருளாகும். இந்த சேர்மம் எக்சு-கதிர் படிகவியல் ஆய்வு மூலம் வகைப்படுத்தப்படவில்லை. எனவே மேலே காட்டப்பட்டுள்ள பிரதிநிதித்துவம் எளிமைப்படுத்தப்பட்டும் இருக்கலாம்.

கரிமத்தாலியம்(III) வழித்தோன்றல்களைப் பெறுவதற்கு  தாலியம்(III) முப்புளோரோ அசிட்டேட்டு ஆனது அரீன்களுடன் நேரடியாக வினைபுரிகிறது. ஆல்க்கீன்களைச் செயலிழக்கச் செய்யவும் பயன்படுகிறது. எடுத்துக்காட்டாக, இந்த வினையாக்கியின் ஆல்ககால் கரைசல்கள் எளிய ஆல்க்கீன்களை கிளைக்கால் வழிப்பெறுதிகளாக மாற்றுகின்றன.

மேற்கோள்கள்

தாலியம்(III) சேர்மங்கள்
முப்புளோரோ அசிட்டேட்டுகள்
பழுப்பு வனக் கதிர்குருவி

பழுப்பு வனக் கதிர்குருவி (Brown woodland Warbler) என்பது பைலோசுகோபிடே குடும்பத்தைச் சேர்ந்த பழைய உலக கதிர்க்குருவிச் சிற்றினமாகும்.

பரவலும் வாழிடமும் 
பழுப்பு வனக் கதிர்குருவி காங்கோ மக்களாட்சிக் குடியரசு, சிபூத்தீ, எரித்திரியா, எத்தியோப்பியா, கென்யா, உருவாண்டா, சவுதி அரேபியா, சோமாலியா, தெற்கு சூடான், தன்சானியா, உகாண்டா மற்றும் ஏமன் ஆகிய நாடுகளில் காணப்படுகிறது. இதன் இயற்கையான வாழிடம் வடபகுதிக் காடுகள், மிதவெப்ப மண்டல அல்லது வெப்பமண்டல ஈரமான மலைக் காடுகள் மற்றும் மிதவெப்பமண்டல அல்லது வெப்பமண்டலம் வறண்ட புதர் நிலங்கள் ஆகும்.

காப்புநிலை 
பழுப்பு வனக் கதிர்குருவி சுமார் 3990000 சதுர கிலோ மீட்ட பரப்பளவில் வாழ்கின்றது. இதன் எண்ணிக்கை நிலையானதாக உள்ளது. 2016ஆம் ஆண்டு பன்னாட்டு இயற்கைப் பாதுகாப்புச் சங்கத்தின் செம்பட்டியலில் தீவாய்ப்புக் கவலை குறைந்த இனமாகப் பட்டியலிடப்பட்டுள்ளது.

மேற்கோள்கள் 

மத்திய கிழக்குப் பறவைகள்
கிழக்கு ஆப்பிரிக்க பறவைகள்
சகாரா கீழமை ஆப்பிரிக்கப் பறவைகள்
அக்கினிப் பிரவேசம்

அக்னிப்பிரவேசம் (), அல்லது அக்னிப்பரிட்சை () என்பது இந்து இலக்கியங்களில்  கூறப்படும்  தீக்குளிப்பு குறித்த சொல்லாகும். இது முதன்மையாக இராமாயணத்தில்  சீதைக்கு இடப்பட்ட சோதனை குறித்தது கூறுப்படுகிறது. மேலும் இது  வேத பாரம்பரியத்தால் ஈர்க்கப்பட்ட ஒரு பாரம்பரியமாகக் கருதப்படுகிறது.

தொன்மக் கதை 
இராமாயணத்தின் கடைசிப் பகுதியில் இராவணனால் கடத்தப்பட்ட சீதையின் கற்பின் மீது எழுந்த ஐயத்தின் காரணமாக, சீதை தன் கணவன் இராமனுக்கும்,  அயோத்தி மக்களுக்கும் தன் கற்பை நிறுவ அக்கினிப்பிரவேசம் செய்கிறாள். தன் கற்பை நிரூபிக்க அவள் அக்னி தேவனை அழைக்கிறாள். தீயில் இறங்கியும் நெருப்பு அவளை ஒன்றும் செய்யாததே இராமனுக்கு அவள் கற்புடையவள் என்பதற்கு  சாட்சியாகிறது.

மேலும் காண்க 

 இராமாயணம்
 உடன்கட்டை ஏறல்

மேற்கோள்கள் 

பண்பாட்டு மானிடவியல்
இந்து தொன்மவியல்
புதுச்சேரி சட்டமன்றத் தேர்தல் 1969

புதுச்சேரி சட்டமன்றத் தேர்தல் 1969 அல்லது பாண்டிச்சேரி சட்டமன்றத் தேர்தல் 1969 (ஆங்கிலம்: 1969 Pondicherry Legislative Assembly election; பிரஞ்சு: Assemblée législative de Pondichéry) என்பது முன்னர் பாண்டிச்சேரி என்று அழைக்கப்பட்ட புதுச்சேரி சட்டமன்றத்திற்கான 30 உறுப்பினர்களைத் தேர்ந்தெடுக்க 1969ஆம் ஆண்டு நடைபெற்ற  தேர்தல்கள் ஆகும். 1969-இல் 3ஆவது புதுச்சேரி சட்டமன்ற உறுப்பினர்களைத் தேர்ந்தெடுப்பதற்காக இத்தேர்தல்கள் நடத்தப்பட்டன. இந்திய தேசிய காங்கிரசு கட்சி அதிக வாக்குகளை வென்றது. ஆனால் திராவிட முன்னேற்றக் கழகம் அதிக இடங்களை வென்றது. மேலும் பாரூக் மரைக்காயர் புதுச்சேரியின் முதலமைச்சராக நியமிக்கப்பட்டார்.

பாண்டிச்சேரி பிரதேசம் இந்திய எல்லை நிர்ணய ஆணையத்தால் 30 ஒற்றை உறுப்பினர் சட்டமன்றத் தொகுதிகளாகப் பிரிக்கப்பட்டது.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 

 புதுச்சேரி சட்டமன்ற தொகுதிகளின் பட்டியல்
 இந்தியாவில் 1969 தேர்தல்கள்
புதுச்சேரி சட்டமன்றத் தேர்தல்கள்
ஒழுக்கரை சட்டமன்றத் தொகுதி

ஒழுக்கரை சட்டமன்றத் தொகுதி (Oulgaret Assembly constituency) என்பது இந்திய ஒன்றியப் பிரதேசமான புதுச்சேரியில் செயல்பட்ட ஒரு சட்டமன்றத் தொகுதியாகும். இத்தொகுதியில் இரண்டு சட்டமன்றத் தேர்தல்கள் 1964 மற்றும் 1969ஆம் ஆண்டுகளில் நடைபெற்றுள்ளது.

சட்டப்பேரவை உறுப்பினர்கள்

தேர்தல் முடிவுகள்

சட்டப்பேரவைத் தேர்தல் 1969

சட்டமன்ற தேர்தல் 1964

மேற்கோள்கள் 

புதுச்சேரியின் நீக்கப்பட்ட சட்டமன்றத் தொகுதிகள்
ரோடியம்(II) முப்புளோரோ அசிட்டேட்டு

ரோடியம்(II) முப்புளோரோ அசிட்டேட்டு (Rhodium(II) trifluoroacetate) என்பது Rh2(O2CCF3)4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ரோடியம்(II) டிரைபுளோரோ அசிட்டேட்டு என்ற பெயராலும் இது அழைக்கப்படுகிறது. சில கரிமத் தொகுப்பு வினைகளில் ரோடியம்(II) முப்புளோரோ அசிட்டேட்டு  வினையூக்கியாகப் பயன்படுத்தப்படுகிறது. ரோடியம்(II) முப்புளோரோ அசிட்டேட்டு மற்றும் இதன் வழிப்பெறுதிகள் எக்சுகதிர் படிகவியல் மூலம் விரிவாக வகைப்படுத்தப்பட்டுள்ளன. பல ஈருலோக கார்பாக்சிலேட்டு அணைவுகளில் காணப்படும் சீன விளக்கு கட்டமைப்பை இச்சேர்மம் ஏற்றுக்கொள்கிறது. இந்த கட்டமைப்பு Rh-Rh பிணைப்புக்கு இடமளிக்கிறது.  இதன் இருப்பு இந்த Rh(II) இனத்தின் காந்தத்தன்மையை விளக்குகிறது. Rh-Rh பிணைப்பு இடைவெளி 238 பைக்கோமீட்டர் ஆகும்.

நீரற்ற இந்த அணைவுச் சேர்மம் பச்சை நிறத்துடன்  ஆவியாகும் திண்மப் பொருளாகக் காணப்படுகிறது.  ரோடியம்(II) அசிடேட்டை சூடான முப்புளோரோ அசிட்டிக் அமிலத்தில் கரைப்பதன் மூலம் ரோடியம்(II) முப்புளோரோ அசிட்டேட்டு தயாரிக்கப்படுகிறது.:

Rh2(O2CCH3)4  +  4 HO2CCF3  -> Rh2(O2CCF3)4 +  4 HO2CCH3 

இந்த வினை அசிட்டிக் அமிலத்தை வெளியேற்றுகிறது. Rh-Rh பிணைப்பு தக்கவைக்கப்படுகிறது.

வினைகள்
ரோடியம்(II) முப்புளோரோ அசிட்டேட்டு பலவகையான லூயிசு காரங்களுடன் பெரும்பாலும் 2:1 விகிதாச்சார அளவுகளில் வினைபுரிந்து கூட்டுவிளைபொருள்களை உருவாக்குகிறது. இரண்டு Rh(II) மையங்களில்  ஒவ்வொன்றிலும் "அச்சு" நிலைகளில் காரங்கள் பிணைக்கப்படுகின்றன:

Rh2(O2CCF3)4 + 2 L → Rh2(O2CCF3)4L2 (L = CO, RCN, R2SO, R3P, ...)

ரோடியம்(II) அசிடேட்டைக் காட்டிலும் ரோடியம்(II) முப்புளோரோ அசிட்டேட்டு மிகவும் பலவீனமான காரங்களுடன்  கூட பிணைகிறது. அறுமெத்தில்பென்சீன் மற்றும் எண்கந்தகத்துடன் கூட்டு விளைபொருளை உருவாக்குகிறது.

ரோடியம்(II) முப்புளோரோ அசிட்டேட்டு ஈரசோ சேர்மங்களால் ஆல்க்கீன்களின் வளையபுரோப்பனேற்ற வினையை  ஊக்குவிக்கிறது:
RCH\dCR'H  +  CH3CH2O2CCH(N2)  ->  cyclo\s(RCH)(R'CH)(CH3CH2O2CCH)  +  N2

மேற்கோள்கள்

ரோடியம்(II) சேர்மங்கள்
முப்புளோரோ அசிட்டேட்டுகள்
நடராசர் (பெயர்)

நடராசர் (அல்லது நடராஜா, நடராஜன்) பெரும்பாலாக​ தமிழ், மலையாள​ மற்றும் தெலுங்கு மக்களால் கொடுக்கப்படும் பெயராகும். இது ஆடல்வல்லானைகுறிக்கப்பட்டுள்ளது.

நடராசன் அல்லது நடராஜா அல்லது நடராஜன் (, ) தென் இந்தியாவிலும் ஈழத்திலும் பிரயோகிக்கப்படும் ஒரு இந்துப் பெயராகும். இது புலம்பெயர் தமிழரிலும் காணமுடிகிறது.

குறிப்பிடத்தக்க நபர்கள்

கொடுக்கப்பட்ட பெயர் 

 ஏ. நடராஜன், இந்திய அரசியல்வாதி
 ஏ. கே. சி. நடராஜன் (1931-இந்திய இசைக்கலைஞர்) 
 ஏ. ஆர். நடராஜன், இந்திய வெளியீட்டாளர்
 பி. நடராஜன், இந்திய அரசியல்வாதி
 ஈ. எம். நடராஜன் (இறப்பு 2001) இந்திய அரசியல்வாதி
 இந்தி நடராஜா, மலேசிய நடிகர் மற்றும் பாடகர்
 கே. வி. நடராஜா (1905-2000), இலங்கை வழக்கறிஞர் மற்றும் அரசியல்வாதி
 எம். நடராஜா, இலங்கை அரசியல்வாதி
 என். நடராஜா (1897-′′சிலோனிய வழக்கறிஞர் மற்றும் நீதிபதி
 என். எஸ். என். நடராஜ், இந்திய அரசியல்வாதி
 என். வி. நடராஜன் (ID1), இந்திய அரசியல்வாதி
 கொலை வழக்கில் சிங்கப்பூர் நாட்டைச் சேர்ந்த நடராஜ கோவிந்தசாமி குற்றவாளி என தீர்ப்பளிக்கப்பட்டுள்ளது.
 நடராஜ குரு (1895-1973), இந்திய சமூக சீர்திருத்தவாதி
 நடராஜன் சுப்பிரமணியம், இந்திய நடிகர் மற்றும் தயாரிப்பாளர்
 பி. ஆர். நடராஜன், இந்திய அரசியல்வாதி
 பிரமிட் நடராஜன், இந்திய நடிகர் மற்றும் தயாரிப்பாளர்
 ஆர். நடராஜ முதலியார் (ID1), இந்திய திரைப்பட இயக்குநர்
 எஸ். நடராஜா (இறப்பு 1988) இலங்கை வழக்கறிஞர் மற்றும் அரசியல்வாதி
 எஸ். நடராஜன், இந்திய அரசியல்வாதி
 சரலீஸ் நடராஜா (பிறப்பு 1965) பிரிட்டிஷ் புள்ளியியல் நிபுணர்
 டி. நடராஜன் (1917-2004), இலங்கை வழக்கறிஞர் மற்றும் கல்வியாளர்

குடும்பப்பெயர் 

 புவனா நடராஜன், இந்திய எழுத்தாளர்
 ஜெயந்தி நடராஜன் (பிறப்பு 1954) இந்திய வழக்கறிஞர் மற்றும் அரசியல்வாதி
 கிருஷ்ணகுமார் நடராஜன், இந்திய தொழிலதிபர்
 நடராஜன் சந்திரசேகரன் (பிறப்பு 1963) இந்திய தொழிலதிபர்
 மீனாட்சி நடராஜன் (பிறப்பு 1973) இந்திய அரசியல்வாதி
 நடராஜ ராமகிருஷ்ணா (ID1), இந்திய நடன குரு
 நடராஜா ரவிராஜ் (1962-2006), இலங்கை வழக்கறிஞர் மற்றும் அரசியல்வாதி
 நடராஜா செல்வராஜா (பிறப்பு 1954) இலங்கை நூலகரர், எழுத்தாளர் மற்றும் நூலியல் வல்லுநர்
 நடராஜா ஷண்முகராஜா (1912-?) இலங்கைப் பொறியாளர்
 நடராஜ தங்கதுரை (இறப்பு 1983) இலங்கை கிளர்ச்சி
 நவ்யா நடராஜன், இந்திய நடிகை
 பிரியம்வதா நடராஜன், இந்திய கல்வியாளர்

ஆண் தமிழ்ப் பெயர்கள்
சிம்பாங் ரெங்கம் மக்களவைத் தொகுதி

சிம்பாங் ரெங்கம் மக்களவைத் தொகுதி (மலாய்: Kawasan Persekutuan Simpang Renggam; ஆங்கிலம்: Simpang Renggam Federal Constituency; சீனம்: 新邦令金国会议席) என்பது மலேசியா, ஜொகூர் மாநிலத்தின் குளுவாங் மாவட்டத்தில் அமைந்துள்ள ஒரு மக்களவைத் தொகுதி (P151) ஆகும்.

சிம்பாங் ரெங்கம் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து சிம்பாங் ரெங்கம் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும். 

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது. 

 ககாங் (Kahang)
 குளுவாங் நகரம் (Kluang Town) 
 நியோர் (Niyor)
 பாலோ (Paloh)
 லாயாங் லாயாங் (Layang-Layang)
 மாச்சாப் (Machap)
 ரெங்கம் (Renggam)
 சிம்பாங் ரெங்கம் (Simpang Renggam)

சிம்பாங் ரெங்கம் மக்களவைத் தொகுதி

சிம்பாங் ரெங்கம் தேர்தல் முடிவுகள்

மேற்கோள்கள்

மேலும் காண்க

வெளி இணைப்புகள்

ஜொகூர் நாடாளுமன்றத் தொகுதிகள்
மரகதாம்பிகை உடனுறை பிரம்மபுரீஸ்வரர் ஆலயம்



மரகதாம்பிகை உடனுறை பிரம்மபுரீஸ்வரர் ஆலயம். 
பிரம்மபுரீஸ்வரர் ஆலயம் தமிழ்நாட்டின் கள்ளக்குறிச்சி மாவட்டத்தில் அமைந்துள்ள பாசாறு கிராமத்தில் சிறு மலைக்குன்றின் மேல் அமைந்துள்ளது. இவ்வாலயம் தென் பெண்ணை ஆற்றின் தென் புறமாக பாசன ஆறு ஓடியதால், பாசாறு என பெயர் பெற்றது. இந்த ஆலயம் வரலாற்று சிறப்புமிக்கதொன்றாகும்.

வரலாறு 
பரத்வாஜ மகரிஷியால் 6ஆம் நூற்றாண்டில் நிர்மாணிக்கப்பட்ட இவ்வாலயம், சோழ மன்னன் கரிகால சோழ வம்சத்தின் குலோத்துங்கன் புணர்திருப்பணி மூலம் மேம்படுத்தப்பட்டது. 11ஆம் நூற்றாண்டில் நரையூர் கூற்றத்து பொன்பரப்பி வானகோவராயனால் இரண்டாம் திருப்பணி செய்யப்பட்டது. கல்வெட்டு சான்றுகள் இவற்றை உறுதிப்படுத்துகின்றன.

தல சிறப்புகள் 

 பிரம்மஹஸ்த்தி தோஷம் நீக்கும் வழிபாடு: புத்திசுவாதினம் இல்லாதவர்கள் பதினொறு சோமவாரங்களில் (திங்கட்கிழமை) கம்பீரு பழத்தை (எலுமிச்சை பழம்) தலையில் தேய்த்து, பிரம்ம தீர்த்தத்தில் நீராடி ஆலயத்தை 11 முறை வலம் வந்து இறைவனை வழிபட்டால் தோஷம் நீங்குவதாக ஐதீகம்.
 பஞ்சபூத அடிப்படை அமைப்பு:

  * மேற்கு பகுதியில் குளம் (நீர்)
  * தெற்கு பகுதியில் வயல் சூழ்ந்த பகுதி (நிலம்)
  * வடக்குப் பகுதியில் அதிக காற்றோட்டம் (காற்று)
  * கிழக்கு பகுதியில் இறைவன் மீது தினமும் கூரிய ஒளிபடுவது ((நெருப்பு)
  * மலை மேல் அமைந்த ஆலயம் (ஆகாயம்)

 இறைவன் திருமேனி: சூரியகாந்த கல்லால் ஆன மிகப்பெரிய திருமேனி.
 தட்ஷ்ணமூர்த்தி: இசைக்கல்லால் உருவாக்கப்பட்ட திருமேனி.
 கல்வெட்டுச் சான்றுகள்: பரத்வாஜ மகரிசியின் சிற்பம், பசு இறைவன் திருமேனிக்கு பால் சொரிந்த சிற்பம், மகாவிஷ்ணு, பிரம்மா, மாணிக்கவாசகர் ஆகியோரின் சிற்பங்கள் காணக்கிடைக்கின்றன.
 ஆலயத்தைச் சுற்றி: மலை முழுவதும் கல்வெட்டுச் சான்றுகள் உள்ளன.

சமீபத்திய திருப்பணி 
பல தலைமுறைகளாக வழிபாடின்றி சிதிலமடைந்த இவ்வாலயம், சிவ திரு தாமோதரன் ஐயா, திருவாரூர் சிவ திரு நடராஜன் சுவாமிகள் வழிகாட்டுதலின்படி 07.10.2018 அன்று முதல் உழவார பணியோடு வெள்ளி மற்றும் சகல அபிஷேகங்கள் நடைபெற்று வந்தன. தொண்ட உழவார திருக்கூட்டம் & அறக்கட்டளை சார்பில் தினமும் ஒரு கால பூஜை நடைபெற்று வருகிறது.

வரலாற்று சிறப்பு மிக்க ஆலயத்தின் மேம்பாடு 
தற்போது திருப்பணி வேலைகள் நடந்து வருகிறது. ஆன்மீக அன்பர்கள் மற்றும் பொதுமக்கள் இந்த ஆலய திருப்பணிக்கு பண உதவியோ, பொருள் உதவியோ செய்து உதவுமாறு கேட்டுக்கொள்கிறோம்.

இடம் 
பிரம்மபுரீஸ்வரர் ஆலயம் தமிழ்நாட்டின் கள்ளக்குறிச்சி மாவட்டத்தில், பாசாறு கிராமத்தில் அமைந்துள்ளது. இவ்வாலயம் தென் பெண்ணை ஆற்றின் தென் புறமாக அமைந்துள்ளது, இதனால் பாசாறு என பெயர் பெற்றது. இதன் அருகில் ரிஷிவந்தியம் எனப்படும் இடம் உள்ளது, இது ரிஷிகள் வழிபட்டதால் இப்பெயர் பெற்றது. 

:Category:Shiva temples in Tamil Nadu :Category:Hindu temples in Kallakurichi district :Category:6th-century Hindu temples
குளுவாங் மக்களவைத் தொகுதி

குளுவாங் மக்களவைத் தொகுதி (மலாய்: Kawasan Persekutuan Kluang; ஆங்கிலம்: Kluang Federal Constituency; சீனம்: 居銮国会议席 என்பது மலேசியா, ஜொகூர் மாநிலத்தின் குளுவாங் மாவட்டத்தில் அமைந்துள்ள ஒரு மக்களவைத் தொகுதி (P152) ஆகும்.

குளுவாங் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து குளுவாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும். 

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.

குளுவாங் மக்களவைத் தொகுதி

குளுவாங் தேர்தல் முடிவுகள்

மேற்கோள்கள்

மேலும் காண்க 

 குளுவாங்
 பாலோ 
 ககாங்

வெளி இணைப்புகள்

ஜொகூர் நாடாளுமன்றத் தொகுதிகள்
செம்புரோங் மக்களவைத் தொகுதி

செம்புரோங் மக்களவைத் தொகுதி (மலாய்: Kawasan Persekutuan Sembrong; ஆங்கிலம்: Sembrong Federal Constituency; சீனம்: 森布隆国会议席) என்பது மலேசியா, ஜொகூர் மாநிலத்தின் குளுவாங் மாவட்டத்தில் அமைந்துள்ள ஒரு மக்களவைத் தொகுதி (P153) ஆகும்.

செம்புரோங் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து செம்புரோங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

குளுவாங் மாவட்டம்

குளுவாங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்தின் தலைப்பட்டணமும் முக்கிய நிர்வாக மையமும் குளுவாங் நகரம் ஆகும். ஜொகூர் மாநிலத்தில் நிலத்தால் சூழப்பட்ட மூன்று மாவட்டங்களில் குளுவாங் மாவட்டம் ஒன்றாகும். 

இந்த மாவட்டத்திற்கு வடக்கில் சிகாமட் மாவட்டம்; மேற்கில் பத்து பகாட் மாவட்டம்; கிழக்கில் மெர்சிங் மாவட்டம்; தெற்கில் பொந்தியான் மாவட்டம்; கூலாய் மாவட்டம்; கோத்தா திங்கி மாவட்டம் ஆகிய மாவட்டங்கள் அமைந்து உள்ளன.  

குளுவாங் மாவட்டம் 8 முக்கிம்களாகப் பிரிக்கப்பட்டு உள்ளது.

செம்புரோங் மக்களவைத் தொகுதி

செம்புரோங் தேர்தல் முடிவுகள்

மேற்கோள்கள்

மேலும் காண்க 

 குளுவாங்
 பாலோ 
 ககாங் 
 குளுவாங் மாவட்டம்

வெளி இணைப்புகள்

ஜொகூர் நாடாளுமன்றத் தொகுதிகள்
குருவிநத்தம் சட்டமன்றத் தொகுதி

குருவிநத்தம் சட்டமன்றத் தொகுதி (Kuruvinatham Assembly constituency) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1964 முதல் 2006 வரை மாநிலத் தேர்தல் செயல்பாட்டில் இருந்தது.

சட்டப்பேரவை உறுப்பினர்கள்

தேர்தல் முடிவுகள்

சட்டப்பேரவைத் தேர்தல் 2006

2001 சட்டப்பேரவைத் தேர்தல்

மேற்கோள்கள் 

புதுச்சேரியின் நீக்கப்பட்ட சட்டமன்றத் தொகுதிகள்
மெர்சிங் மக்களவைத் தொகுதி

மெர்சிங் மக்களவைத் தொகுதி (மலாய்: Kawasan Persekutuan Mersing; ஆங்கிலம்: Mersing Federal Constituency; சீனம்: 丰盛港国会议席) என்பது மலேசியா, ஜொகூர் மாநிலத்தின் மெர்சிங் மாவட்டத்தில் அமைந்துள்ள ஒரு மக்களவைத் தொகுதி (P154) ஆகும்.

மெர்சிங் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து மெர்சிங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

மெர்சிங் மாவட்டம்

மெர்சிங் மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு மெர்சிங் நகரம் தலைநகரமாக விளங்குகிறது. 

மெர்சிங் மாவட்டம் கோலாலம்பூர் மாநகரில் இருந்து 355 கி.மீ.; ஜொகூர் பாரு மாநகரில் இருந்து 127 கி.மீ.; பகாங், பெக்கான் அரச நகரில் இருந்து 150 கி.மீ. தொலைவில் அமைந்து உள்ளது. 

தென் சீனக் கடலைக் கடற்கரையாகக் கொண்ட மெர்சிங் மாவட்டம் நிறைய சுற்றுலாத் தீவுகளைக் கொண்டது. இங்கு அழகு அழகான கடற்கரைகள்; குறைந்த விலையில் தங்கும் விடுதிகள்; தடங்கல் இல்லா படகுச் சேவைகள் உள்ளன. மேலும் பல்வகையான கடல்வகை உணவுப் பொருட்களும் மலிவான விலையில் கிடைக்கின்றன.

மெர்சிங் மக்களவைத் தொகுதி

மெர்சிங் தேர்தல் முடிவுகள்

மேற்கோள்கள்

மேலும் காண்க 

 மெர்சிங்
 மெர்சிங் மாவட்டம் 
 ககாங்

வெளி இணைப்புகள்

ஜொகூர் நாடாளுமன்றத் தொகுதிகள்
மெய்தாம்

பிராங்-மை-தாம் அல்லது சுருக்கமாக மைதாம்  (Maidam; பொருள்: இடுகாடு) என்பது அகோம் சமயத்தின் பாரம்பரிய துமுலஸ் (கல்லறையாக எழுப்பப்படும் செயற்கைமேடு) ஆகும். சாரெய்டியோவின் அரச மைதாம்கள் யுனெஸ்கோ உலக பாரம்பரிய தளத்திற்கு பரிந்துரைக்கப்பட்டுள்ளன. மைதாம்கள் பெரும்பாலும் பார்வோன்களின் எகிப்திய பிரமிடுகள் மற்றும் பண்டைய சீன அரசகுலத்தினரின் கல்லறைகளுடன் ஒப்பிடப்படுகின்றன. இன்று, மோ-ஹங், மோ-சாம், சாடாங், மோ-பிலாங் ஆகிய நான்கு குல மக்கள் அகோம் சமயத்தின் கல்லறை பாரம்பரியத்தைப் பின்பற்றுகின்றனர்.

காட்சியகம்

மேற்கோள்கள் 

இந்தியாவில் சுற்றுலாத்துறை
இந்தியாவில் உள்ள கல்லறைகள்
பச்சை கதிர்குருவி

பச்சை கதிர்குருவி (Green warbler) என்பது பச்சை வில்லோ கதிர்குருவி அல்லது பச்சை இலை கதிர்குருவி என்று அழைக்கப்படுகிறது பைலோசுகோபசு நைட்டிடசு எனும் இக்கதிர்குருவி தென்கிழக்கு ஐரோப்பாவில் உள்ள காகசசு மலைகளில் காணப்படும் ஒரு கதிர்குருவி  சிற்றினம் ஆகும்.

அனைத்து இலை கதிர்குருவிகளைப் போல, இது முன்பு "பழைய உலக கதிர்குருவி" குழுவில் வைக்கப்பட்டது. ஆனால் இப்போது புதிய இலை கதிர்குருவி குடும்பமான பைலோசுகோபிசுடேயினைச் சேர்ந்தது. பைலோசுகோபசு என்ற பேரினத்தின் பெயர் பண்டைய கிரேக்க "இலை"  எனும் பொருள் கொண்ட புல்லான் (phullon) மற்றும் "தேடுபவர்" (skopos) எனும் பொருள் கொண்ட இசுகோபோசு, (இசுகோப்பியோ (skopeo)- "பார்க்க") ஆகியவற்றிலிருந்து வந்தது. சிற்றினப் பெயரான நைட்டிடசு  இலத்தீன் மொழியிலிருந்து வந்தது. இதன் பொருள் "பிரகாசிக்கிறது" என்பதாகும்.

இது பச்சை நிறக் கதிர்குருவிகளுடன் மிகவும் நெருக்கமாகத் தொடர்புடையது, ஆனால் பிரகாசமான நிறத்தில் உள்ளது. மேலும் அடிப்பகுதி மிகவும் மஞ்சள் நிறத்தில் உள்ளது. இது வலுவான மற்றும் மங்கலான இறக்கையைக் கொண்டுள்ளது.

மேற்கோள்கள் 

மேற்கு ஆசியப் பறவைகள்
கதிர்க்குருவி
இண்டியம்(I) அயோடைடு

இண்டியம் மோனோ அயோடைடு (Indium monoiodide) என்பது InI என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். இண்டியம் உலோகமும்  அயோடினும் சேர்ந்து இந்த இருமச் சேர்மம் உருவாகிறது.

தயாரிப்பு

இண்டியம் மற்றும் அயோடின் அல்லது இண்டியம் மற்றும் இண்டியம்(III) அயோடைடை வெற்றிடத்தில் 300 °செல்சியசு  முதல் 400 °செல்சியசு வெப்பநிலையில் அல்லது இண்டியத்துடன் பாதரசம்(II) அயோடைடை 350 °செல்சியசு வெப்பநிலையில் வினைபுரியச் செய்தால் இண்டியம் மோனோ அயோடைடு உருவாகும். 

2In + I2 -> 2InI
2In + InI3 -> 3InI
2In + HgI2 -> 2InI + Hg

இயற்பியல் பண்புகள்
இண்டியம்(I) அயோடைடு பழுப்பு-சிவப்பு காந்த திடப்பொருளாக உருவாகிறது. இதன் உருகுநிலையில்  கருப்பு நிறமாகக் காணப்படுகிறது. a = 475 பைக்கோமீட்டர், b = 1276 பைக்கோமீட்டர், c = 491  பைக்கோமீட்டர் என்ற அணிக்கோவை அளவுருக்களுடன் Cmcm (இடக்குழு எண். 63) என்ற இடக்குழுவில் செஞ்சாய்சதுரப் படிகக் கட்டமைப்பைக் கொண்டுள்ளது.

வேதிப் பண்புகள்
தண்ணிருடன் சேர்க்கப்பட்டால் மெல்ல சிதைவடைகிறது:
2InI + H2O -> InOH + HI
 
ஆக்சிசன் முன்னிலையில் தண்ணிருடன் வினைபுரிகிறது:
2InI + O + 3H2O -> 2In(OH)2 + 2HI

மேற்கோள்கள்

இண்டியம் சேர்மங்கள்
அயோடின் சேர்மங்கள்
அயோடைடுகள்
உகாண்டா வனக் கதிர்குருவி

உகாண்டா வனக் கதிர்குருவி (Uganda woodland warbler; பைலோசுகோபசு புடோன்கோனென்சிசு) என்பது பைலோசுகோபிடே குடும்பத்தைச் சேர்ந்த பழைய உலக கதிர்குருவிச் சிற்றினம் ஆகும். இது கமரூன், கொங்கோ குடியரசு, காங்கோ மக்களாட்சிக் குடியரசு, எக்குவடோரியல் கினி, காபோன், கென்யா மற்றும் உகாண்டாவில் காணப்படுகிறது.

இதன் இயற்கையான வாழிடம் மிதவெப்ப மண்டல அல்லது வெப்பமண்டல ஈரமான தாழ் நிலக் காடுகள் ஆகும்.

மேற்கோள்கள் 

கிழக்கு ஆப்பிரிக்க பறவைகள்
நடு ஆப்பிரிக்க பறவைகள்
புரூக் இலை கதிர்க்குருவி

புரூக் இலை கதிர்க்குருவி (Brooks's leaf warbler; பைலோசுகோபசு சப்விரிடிசு) என்பது பைலோசுகோபிடே குடும்பத்தைச் சேர்ந்த பழைய உலக கதிர்குருவி சிற்றினமாகும்.

பரவலும் வாழிடமும் 
புரூக் இலை கதிர்க்குருவி ஆப்கானித்தான், இந்தியா, கசக்கஸ்தான், பாக்கித்தான், உருசியா மற்றும் துருக்மெனிஸ்தான் ஆகிய நாடுகளில் காணப்படுகிறது. ஆனால் தற்போதைய காலங்களில் வடமேற்கு இந்தியா மற்றும் பாக்கித்தானில் மட்டுமே காணப்படுவதாக ஆய்வுகள் தெரிவிக்கின்றன. இதன் இயற்கையான வாழிடம் ஊசியிலைக் காடுகள் மற்றும் மிதவெப்பக் காடுகள் ஆகும்.

வரலாறு 
கனடா பறவை ஒவியக் கலைஞர் ஆலன் புரூக்சின் தந்தையான பறவையியலாளர் வில்லியம் எட்வின் புரூக்சு, புரூக் இலை கதிர்க்குருவியினை விவரித்தார்.

மேற்கோள்கள் 

 புருக் இலை கதிர்குருவி 2010. 

பாக்கித்தானியப் பறவைகள்
கதிர்க்குருவி
சப்பானிய இலை கதிர்க்குருவி

சப்பானிய இலை கதிர்க்குருவி (Japanese leaf warbler; பைலோசுகோபசு சாந்தோதிரையாசு) என்பது இலை கதிர்க்குருவி குடும்பமான பைலோசுகோபிடே சிற்றினம் ஆகும். இந்தச் சிற்றினம் முதன்முதலில் 1863-இல் இராபர்ட் சுவின்கோவால் விவரிக்கப்பட்டது. இது முன்பு "பழைய உலக கதிர்க்குருவி" குழுவில் சேர்க்கப்பட்டது. இது ஆர்க்டிக் கதிர்க்குருவியுடனும் கம்சத்கா இலை கதிர்குருவியுடனும் நெருக்கமாகத் தொடர்புடையது.

சப்பானிய இலை கதிர்க்குருவி தென்கிழக்காசியாவிற்குக் குளிர்காலத்தில் வலசைச் செல்கின்றது. சப்பானில் ஹொக்கைடோவினைத் தவிர நாடு முழுவதும் காணப்படுகிறது.

மேற்கோள்கள்

வெளி இணைப்புகள் 
 ஈபேர்ட் வலைத்தளம்

யப்பானியப் பறவைகள்
கதிர்க்குருவி
பள்ளூர் சட்டமன்றத் தொகுதி

பள்ளூர் சட்டமன்றத் தொகுதி (Palloor Assembly constituency) என்பது இந்திய மாநிலமான புதுச்சேரியில் உள்ள ஒரு சட்டமன்றத் தொகுதியாகும். இது 1964 முதல் 2006 வரை மாநிலத் தேர்தல் செயல்பாட்டில் இருந்தது.

சட்டப்பேரவை உறுப்பினர்கள்

தேர்தல் முடிவுகள்

2006

2001

1996

1991

1990

1985

1980

1977

1974

1969

1964

மேற்கோள்கள்

வெளி இணைப்புகள் 

 
 

புதுச்சேரியின் நீக்கப்பட்ட சட்டமன்றத் தொகுதிகள்
ஈரயோடோ அசிட்டிலீன்

ஈரயோடோ அசிட்டிலீன் (Diiodoacetylene)  என்பது C2I2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். ஒரு கரிம அயோடின் வகை சேர்மமான இது வெள்ளை நிறத்தில் ஆவியாகும் திடப்பொருளாகக் காணப்படுகிறது. கரிம கரைப்பான்களில் கரைகிறது. மும்மெத்தில்சிலைல் அசிட்டிலீனை அயோடினேற்றம் செய்து ஈரயோடோ அசிட்டிலீனை தயாரிக்கலாம். 

மாதிரிகள் 80 °செல்சியசு வெப்பநிலைக்கு மேல் வெடிக்கும் தன்மை கொண்டிருந்தாலும், ஈரயோடோ அசிட்டிலீன்களில் ஈரயோடோ அசிட்டிலீன் மட்டும் மிக எளிதாக கையாளப்படுகிறது. எடுத்துக்காட்டாக, இருகுளோரோ அசிட்டிலீன் அதிகமாக ஆவியாகும் மற்றும் அதிக வெடிக்கும் தன்மை கொண்டது.

ஈரயோடோ அசிட்டிலீன் ஒரு நேரியல் சேர்மம் என்று எக்சு கதிர் படிகவியல் ஆய்வு மூலம் உறுதிப்படுத்தப்பட்டுள்ளது.  இருப்பினும் இது அதிர்ச்சி, வெப்பம் மற்றும் உராய்வு உணர்திறன் கொண்ட ஒரு சேர்மமாகும். மற்ற ஆலோ ஆல்க்கைன்களைப் போலவே, ஈரயோடோ அசிட்டிலீனும் ஒரு வலுவான ஆலசன் பிணைப்பு நன்கொடையாளராகச் செயல்படுகிறது.

மேற்கோள்கள்

கரிம அயோடைடுகள்
கனிம கரிமச் சேர்மங்கள்
புரோப்பைல் அயோடோன்

புரோப்பைல் அயோடோன் (Propyliodone) என்பது C10H11I2NO3 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். மருந்து வகை வேதிப்பொருளான இதன் பன்னாட்டு உரிமையற்ற பெயர் தியோனோசில் என்பதாகும். மூச்சுக்குழல் வரைவியல் துறையில் ஒரு மாறுபட்ட ஊடகமாக புரோப்பைல் அயோடோன் மூலக்கூறு  பயன்படுகிறது. 1930 ஆம் ஆண்டுகளின் பிற்பகுதியில் பிரித்தானிய வேதியியல் நிறுவனமான இம்பீரியல் வேதித் தொழிற்சாலை நிறுவனம்  புரோப்பைல் அயோடோனை உருவாக்கியது.

மேற்கோள்கள்

அயோடோ அரீன்கள்
கார்பாக்சிலேட்டு எசுத்தர்கள்
4-பிரிடோன்கள்
டெட்ரா அயோடின் நோனாக்சைடு

டெட்ரா அயோடின் நோனாக்சைடு (Tetraiodine nonoxide) என்பது I4O9 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். இதுவோர் அயோடின் ஆக்சைடு சேர்மமாகும்.

தயாரிப்பு
கார்பன் டெட்ராகுளோரைடில் உள்ள அயோடின் மற்றும் ஓசோனை −78 °செல்சியசு வெப்பநிலையில் வினைபுரியச் செய்வதன் மூலம் டெட்ரா அயோடின் நோனாக்சைடை உருவாக்கலாம்.:

2I2 + 9 O3 → I4O9 + 9O2

அயோடிக் அமிலத்துடன் பாசுபாரிக் அமிலத்தைச் சேர்த்து சூடுபடுத்தினல் டெட்ரா அயோடின் நோனாக்சைடு உருவாகிறது.:

8 HIO3 → 2 I4O9 + 4 H2O + O2

பண்புகள்
டெட்ரா அயோடின் நோனாக்சைடு வெளிர் மஞ்சள் நிறத்தில் ஒரு திடப்பொருளாகக் காணப்படுகிறது. எளிதில் நீராற்பகுப்பு வினைக்கு உட்படும். 75 பாகை செல்சியசு வெப்பநிலைக்கு மேல் சிதைவடையும்.

4 I4O9 → 6 I2O5 + 2 I2 + 3 O2

ஈரயோடின் டெட்ராக்சைடைப் போலவே, டெட்ரா அயோடின் நோனாக்சைடும் I(III) மற்றும் I(V) இரண்டு சேர்மங்களையும் கொண்டுள்ளது, மேலும் கார நிலைமைகளின் கீழ் அயோடேட்டு மற்றும் அயோடைடுகளாக  விகிதாசாரமற்று மாறுகிறது. 

3I4O9 + 12 HO− → I− + 11 IO−3 + 6 H2O

டெட்ரா அயோடின் நோனாக்சைடு தண்ணீருடன் வினையில் ஈடுபட்டு அயோடிக் அமிலத்தையும் அயோடினையும் கொடுக்கிறது:

 4 I4O9 + 9 H2O -> 18 HIO3 + I2

மேற்கோள்கள்

அயோடின் சேர்மங்கள்
ஆக்சைடுகள்
பிரிமா அன்சியே

பிரிமா (Prima) என்பது கிழக்கு ஆப்பிரிக்க மரச் சிலந்திகளின் ஒற்றை வகை உயிரலகு பேரினம் ஆகும். இதில் ஒற்றை சிற்றினமான பிரிமா அன்சியே உள்ளது. இது முதன்முதலில் 2008-இல் எசு. எச். பூர்டால் விவரிக்கப்பட்டது. இது மடகாசுகரில் மட்டுமே கண்டறியப்பட்டுள்ளது.

மேற்கோள்கள் 

மடகாசுக்கர் உயிரினங்கள்
கணுக்காலி பேரினங்கள்
நியோதமா

நியோதமா (Neotama) என்பது மரச் சிலந்திகளின் ஒரு பேரினமாகும். இது முதன்முதலில் 1993-இல் எம். பகெர் & பி. பகெரால் விவரிக்கப்பட்டது.

சிற்றினங்கள் 
மே  2019 நிலவரப்படி  நியோதமா ஒன்பது சிற்றினங்கள் உள்ளன

 நியோதமா கார்டிகோலா (லாரன்சு, 1937-தென்னாப்பிரிக்கா
 நியோதமா குன்காபே ரீம்சு & ப்ரெஸ்கோவிட், 2004-பெரு, பிரேசில்
 நியோதமா போர்சிபாட்டா (எப். ஓ. பிக்கர்டு-கேம்ப்ரிட்ஜ், 1902) -மெக்சிகோ முதல் எல் சால்வடோர் வரை
 நியோதமா லாங்கிமானா பேகெர் & பேகெர் , 1993-இந்தோனேசியா (ஜாவா, சுமத்ரா) 
 நியோதமா மெக்சிகானா  (ஓ. பிக்கார்ட்-கேம்பிரிட்ஜ், 1893)  -அமெரிக்கா முதல் பெரு, கயானா வரை
 நியோதமா ஒபடாலா ரைம்சு & புரெசுகோவிட், 2004-பெரு, பிரேசில், கயானா
 நியோதமா பஞ்சிகேரா பேகெர் & பேகெர், 1993-இந்தியா
 நியோதமா ரோத்தோரம் பேகெர் & பேகெர் , 1993-இந்தியா
 நியோதமா வேரியேட்டா  (போக்காக், 1899)  (மாதிரி இனம்-இலங்கை)

மேற்கோள்கள் 

கணுக்காலி பேரினங்கள்
மலேசிய இசுலாமிய அறிவியல் பல்கலைக்கழகம்

{
  "type": "Feature",
  "geometry": { "type": "Point", "coordinates": [101.776944, 2.843611] },
  "properties": {
    "title": "Malaysian University",
  "marker-color": "228b22",
    "marker-size": "medium",
    "marker-symbol": "landmark"
  }
}
மலேசிய இசுலாமிய அறிவியல் பல்கலைக்கழகம் (மலாய்:Universiti Sains Islam Malaysia; ஆங்கிலம்:Islamic Science University of Malaysia என்பது மலேசியா, நெகிரி செம்பிலான், நீலாய், புறநகரில் உள்ள ஒரு பன்னாட்டு இசுலாமியப் பல்கலைக்கழகம் ஆகும். ஒரு பொதுத்துறை பல்கலைக்கழகமான இந்தப் பல்கலைக்கழகத்திற்கு இரண்டு வளாகங்கள் உள்ளன. 

நெகிரி செம்பிலான், நீலாய் நகர்ப்பகுதியில் முதன்மை வளாகம்; மற்றும் கோலாலம்பூர் பாண்டான் இண்டாவில் ஒரு மருத்துவ வளாகம் (Fakulti Perubatan dan Kesihatan (FPSK); Fakulti Pergigian (FPg) என இரு வளாகங்கள் உள்ளன.

பொது

மலேசிய இசுலாமிய அறிவியல் பல்கலைக்கழகம் (USIM) என்பது 2000-ஆம் ஆண்டுகளின் தொடக்கத்தில் மலேசிய அரசாங்கத்தால் முதன்முதலில் நிறுவப்பட்ட ஒரு மலேசிய இசுலாமிய பல்கலைக்கழகமாக அறியப்படுகிறது. 

இது நாட்டின் 12-ஆவது பொது உயர்க்கல்வி நிறுவனம்; மற்றும் மலேசிய இசுலாமிய பல்கலைக்கழகக் கல்லூரி (Kolej Universiti Islam Malaysia) (KUIM) என்ற பெயரில் பதிவு செய்யப்பட்ட பல்கலைக்கழகம் ஆகும். 13 மார்ச் 1998-இல் பொதுப் பல்கலைக்கழகமாக மாற்றப்பட்டது

அம்பாங் மருத்துவ வளாகம்

தொடக்கத்தில் மலேசிய இசுலாமிய அறிவியல் பல்கலைக்கழகம் என்பது பெட்டாலிங் ஜெயாவில் உள்ள மலேசிய பன்னாட்டு இசுலாமிய பல்கலைக்கழக வளாகத்தில் (International Islamic University Malaysia) (IIUM) அமைக்கபட்டது. பின்னர் இந்தப் பல்கலைக்கழகம் சனவரி 2000-இல் பாங்கியில் உள்ள மலேசிய தேசிய பல்கலைக்கழகத்தில் செயல்படத் தொடங்கியது. 

15 சூலை 2005 அன்று, மலேசிய இசுலாமிய அறிவியல் பல்கலைக்கழகத்தின் செயல்பாடுகள், நீலாய் நகரில் உள்ள நிரந்தர வளாகத்திற்கு மாற்றப்பட்டன. அதே வேளையில் மருத்துவ வளாகம் சிலாங்கூர் அம்பாங் பகுதியிலேயே செயல்பட்டது; நிரந்தர வளாகத்திற்கு மாற்றப்பட்டவில்லை.

இந்தப் பல்கலைக்கழகம் அதிகாரப்பூர்வமாக பல்கலைக்கழகத் தகுதிக்கு மேம்படுத்தப்பட்டு 1 பிப்ரவரி 2007 அன்று மலேசிய இசுலாமிய அறிவியல் பல்கலைக்கழகம் என மறுபெயரிடப்பட்டது. 2024-ஆம் ஆண்டு சூலை வரையில், மலேசிய இசுலாமிய அறிவியல் பல்கலைக்கழகம் 33,948 மாணவர்களைப் பதிவு செய்துள்ளது.

துறைகள்

பல்கலைக்கழகத்தின் தற்போதைய துறைகள்:
 குரான் சுன்னா கல்வித்துறை - Faculty of Quran & Sunnah Studies (FPQS)
 தலைமைத்துவ மற்றும் மேலாண்மைத் துறை - Faculty of Leadership & Management (FKP)
 சரியா சட்டத்துறை - Faculty of Shariah & Law (FSU)
 பொருளாதாரம் நிதித் துறை - Faculty of Economics & Finance (FEM)
 அறிவியல் மற்றும் தொழில்நுட்பத் துறை - Faculty of Science & Technology (FST)
 மருத்துவம் மற்றும் சுகாதார அறிவியல் துறை - Faculty of Medicine and Health Sciences (FPSK)
 முதன்மை மொழி ஆய்வுகள் துறை - Faculty of Main Language Studies (FPBU)
 பல் மருத்துவத் துறை - Faculty of Dentistry (FPG)
 பொறியியல் & குடிசார் பொறியியல் துறை - Faculty of Engineering & Civil Engineering (FKAB)

காட்சியகம்

மேற்கோள்கள்

வெளி இணைப்புகள் 
 
 
 https://web.archive.org/web/20111012124116/http://www.usimonline.my/
 http://goals.usim.edu.my/moodle/index.php 
 http://egallery.usim.edu.my/
 http://ddms.usim.edu.my/ 
 http://radio.usim.edu.my/
 http://alumni.usim.edu.my/index.php

மலேசியப் பல்கலைக்கழகங்கள்
நியோதமா வேரியேட்டா

நியோதமா வேரியட்டா (Neotama variata) என்பது நியோதமா பேரினத்தின் சிலந்தி சிற்றினமாகும். இது இலங்கையில் மட்டுமே காணப்படும் அகணிய உயிரி ஆகும். நியோதமா பேரினத்தின் மாதிரி இனம் இதுவாகும்.

மேலும் காண்க 
 சிலந்தி

மேற்கோள்கள் 

இலங்கை உயிரினங்கள்
அகணிய உயிரிகள்
டெட்ராக்சிடேன்

டெட்ராக்சிடேன் (Tetraoxidane) என்பது H2O4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். ஐதரசனும் ஆக்சிசனும் சேர்ந்து இச்சேர்மம் உருவாகிறது. நிலைப்புத்தன்மை அற்ற ஐதரசனின் பல்லாக்சைடுகளில் இதுவும் ஒன்றாகும்..

தயாரிப்பு
ஐதரோபெராக்சில் இயங்குறுப்புகள் (HO2•) தாழ்வெப்பநிலையில் வேதி வினைபுரிவதால் டெட்ராக்சிடேன் உருவாகிறது:

2HO2• --> H2O4

இயற்பியல் பண்புகள்
பாலி ஆக்சிடேன்களில் இது நான்காவது உறுப்பினர் ஆகும். நீர் (மோனோ ஆக்சிடேன்), ஐதரசன் பெராக்சைடு (டை ஆக்சிடேன்) மற்றும் டிரை ஆக்சிடேன் என்பவை முதல் மூன்று ஆக்சிடேன்களாகும். இம்மூன்று ஆக்சிடேன்களைக் காட்டிலும் டெட்ராக்சிடேன் நிலைப்புத்தன்மை குறைந்த சேர்மமாகும். டெட்ராக்சிடேன் என்ற சொல் பெற்றோர் சேர்மத்திற்கு அப்பால் R2O4 என்ற பொது வாய்ப்பாடுகளின் பல மகள் சேர்மங்கள் வரை நீண்டுள்ளது. இங்குள்ள R என்பது ஐதரசன், ஆலசன் அணுக்கள் அல்லது பல்வேறு கனிம மற்றும் கரிம ஒற்றை இணைதிற இயங்குறுப்புகளாக இருக்கலாம்.  இரண்டு R இயங்குறுப்புகள் ஓர் ஈரிணைதிற சேர்மத்தால் மாற்றப்படலாம். எனவே பல்லினவளைய  டெட்ராக்சிடேன்களும் அறியப்படுகின்றன.

அயனியாக்கம்
டெட்ராக்சிடேன் நீர்மநிலையில் இருந்தால் தன்னிச்சையாகவே அயனியாக்கம் அடைகிறது:
H2O4 ---> H+ + HO4-
2H2O4 ---> H3O4+ + HO4-

மேற்கோள்கள்

ஆக்சைடுகள்
கனிம வேதியியல் சேர்மங்கள்
ஐதரசன் சேர்மங்கள்
பாலியாக்சைடுகள்
சுங்கை பூலோ மருத்துவமனை

{
  "type": "Feature",
  "geometry": { "type": "Point", "coordinates": [101.599444, 3.219722] },
  "properties": {
    "title": "Malaysian Hospital",
    "marker-color": "F44336",
    "marker-size": "small",
    "marker-symbol": "hospital"
  }
}

சுங்கை பூலோ மருத்துவமனை (மலாய்: Hospital Sungai Buloh; ஆங்கிலம்: Serdang Hospital அல்லது Sungai Buloh Hospital) என்பது மலேசியா, சிலாங்கூர், பெட்டாலிங் மாவட்டம், சுங்கை பூலோ புறநகர்ப் பகுதியில் உள்ள ஓர் அரசு பொது மருத்துவமனை ஆகும். இந்த மருத்துவமனை 130 ஏக்கர் பரப்பளவைக் கொண்டுள்ளது. மருத்துவமனையின் முக்கிய வளாகம் ஏறக்குறைய 141,000 சதுர அடி (13,100 மீ2) பரப்பளவைக் கொண்டது.

2.80 மில்லியனுக்கும் அதிகமான மக்கள்தொகை கொண்ட கோம்பாக் மாவட்டம், பெட்டாலிங் மாவட்டம், மற்றும் கோலா சிலாங்கூர் மாவட்டம் ஆகிய மூன்று மாவட்டங்களுக்கும் இந்த மருத்துவமனை சேவை செய்கிறது.

பொது
சுங்கை பூலோ மருத்துவமனை 1999-இல் உருவாக்கப்பட்டது; மற்றும் கூடுதலாகி வரும் மக்கள்தொகையின் தேவைகளைப் பூர்த்தி செய்யவும், கோலாலம்பூர் மருத்துவமனையில் நோயாளிகளின் வருகையைக் குறைக்கவும், இந்த மருத்துவமனை தொடங்கப்பட்டது.

துனாஸ் செலாத்தான் (Tunas Selatan Sdn Bhd) என்ற நிறுவனத்தால் 2006-ஆம் ஆண்டில் இந்த மருத்துவமனைக்கான மறு கட்டுமானம் நடைபெற்றது; மற்றும் இந்த மருத்துவமனை கட்டப்படுவதற்கு RM 1.3 பில்லியன் மலேசிய ரிங்கிட் செலவானது. மறு கட்டுமானத்திற்கான அனைத்துச் செலவுகளையும் மலேசிய அரசாங்கம் ஏற்றுக் கொண்டது.

சிறப்புகள்

 தொற்று நோய்கள் சிகிச்சை 
 அவசரநிலை சிகிச்சை 
 அதிர்ச்சி நிலை சிகிச்சை 
 நரம்பியல் அறுவை சிகிச்சை 
 முகத்தாடை அறுவை சிகிச்சை 
 ஒட்டுறுப்பு அறுவை சிகிச்சை 
 தீ சிகிச்சை 
 எலும்பு காய அறுவை சிகிச்சை 

ஆகிய 8 வகை சிகிச்சைகளுக்கான சிறந்த மையமாக சுங்கை பூலோ மருத்துவமனை அடையாளம் காணப்பட்டுள்ளது.

விருதுகள் மற்றும் சாதனைகள்

|-
| 2002
| Ward 54; மலேசியாவில் எயிட்சு நோயால் பாதிக்கப்பட்ட மக்களின் பராமரிப்பு மற்றும் சிகிச்சைக்கான சிறந்த பணிக்கான விருது.
| ஐ.நா மலேசியாவின் சிறந்த நபர் / சிறந்த அமைப்பு விருது
| 
|-
| 2020
| கோவிட்-19 பெருந்தொற்று குழு; தொற்றுநோயை எதிர்த்துப் போராடுவதற்கான மிகச் சிறந்த விருது.
| பன்னாட்டு விருது
| 
|-
| 2022
| சிறந்த மருத்துவச் சேவைக்கான சிறப்பு விருது
| மலேசியாவின் சிறந்த சாதனையாளர் விருதுகள் 
| 
|}

முகவரி

Hospital Sungai Buloh
Jalan Hospital, 47000, Sungai Buloh, Selangor Darul Ehsan 
Tel :  +603-61454333
இணையத் தளம்:

காட்சியகம்

மேற்கோள்கள்

வெளி இணைப்புகள்
 
 Ministry of Health, Malaysia

மலேசிய மருத்துவமனைகள்‎‎
கிரே கல் அயிரை

கிரே கல் அயிரை (Gray's stone loach; பேலிதோரா புருசெய்) என்பது பாலிடோரிடே குடும்பத்தைச் சேர்ந்த கதிர்-துடுப்பு மீன் சிற்றினமாகும். இது இந்தியா, பூட்டான், வங்காளதேசம், நேபாளம் மற்றும் மியான்மர் ஆகிய நாடுகளில் காணப்படுகிறது. இது அதிகபட்சமாக 10.5 செ.மீ. (4.0 இன்ச்) நீளம் வரை வளரும்.

கிரே கல் அயிரை ஆழமான நீரோடைகளில் காணப்படும். ஆண்களை விடப் பெண்கள் பெரும்பாலும் மெலிந்து காணப்படும்.

மேற்கோள்கள் 

அயிரை மீன்
சன்னா பர்தாலிசு

சன்னா பர்தாலிசு (Channa pardalis) என்பது சன்னா பேரினத்தில் (விரால் மீன்) உள்ள குள்ள பாம்புத் தலை மீன்  சிற்றினமாகும். இது முதன்முதலில் 201 ஆம் ஆண்டில் வடகிழக்கு இந்தியா மேகாலயா காசி மலைகளிலிருந்து விவரிக்கப்பட்டது. இதன் வகைப்பாட்டியல் விளக்கத்திற்கு முன்பு, இது சன்னா சிற்றினம் என்று அழைக்கப்பட்டது. ச. பர்தாலிசு, ச. பிபுலி மற்றும் ச. இசுடீவர்தி ஆகியவற்றுடன் நெருக்கமானத் தொடர்புடையது.

மேற்கோள்கள் 

விரால் மீன்
இந்திய மீன்கள்
தெங்காரா மக்களவைத் தொகுதி

தெங்காரா மக்களவைத் தொகுதி (மலாய்: Kawasan Persekutuan Tenggara; ஆங்கிலம்: Tenggara Federal Constituency; சீனம்: 东南镇国会议席) என்பது மலேசியா, ஜொகூர் மாநிலத்தின் கோத்தா திங்கி மாவட்டத்தில் அமைந்துள்ள ஒரு மக்களவைத் தொகுதி (P155) ஆகும்.

தெங்காரா மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து தெங்காரா மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோத்தா திங்கி மாவட்டம்

கோத்தா திங்கி மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது. 

கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது. 

ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. ஆகும். இந்தப் பரப்பளவு மாநிலத்தின் 18.34% பகுதியை உள்ளடக்கியது.

தெங்காரா மக்களவைத் தொகுதி

தெங்காரா தேர்தல் முடிவுகள்

மேற்கோள்கள்

மேலும் காண்க 

 மெர்சிங்
 மெர்சிங் மாவட்டம் 
 ககாங்

வெளி இணைப்புகள்

ஜொகூர் நாடாளுமன்றத் தொகுதிகள்
ஆரஞ்சுப் புள்ளி விரால்

ஆரஞ்சுப் புள்ளி விரால் எனும் சன்னா சூடோமருலியசு (Channa pseudomarulius) என்பது சன்னாயிடே குடும்பத்தைச் சேர்ந்த ஒரு மீன் சிற்றினமாகும். வெப்பமண்டலப் பகுதியில் வாழும் இந்தச் சிற்றினம் இந்தியாவில் மேற்குத் தொடர்ச்சி மலையின் தென்பகுதியில் காணப்படுகிறது. இந்தச் சிற்றினம் அதிகபட்ச நீளம் 57.8 சென்டிமீட்டரும் (22.8 அங்குலம்) எடை 14 கிலோ கிராம் (31 பவுண்டு) ஆகும். 
சன்னா சூடோமருலியசு, ச. மாருலியசிலிருந்து குறைந்த எண்ணிக்கையிலான பக்கவாட்டு கோட்டு செதில்கள், முதுகு-துடுப்பு கதிர்கள், குத-துடுப்பு கதிர்கள் மற்றும் முதுகெலும்பு அடிப்படையில் வேறுபடுத்தப்படுகிறது.

மேற்கோள்கள் 

விரால் மீன்
இந்திய மீன்கள்
பிசு(பிரிடீன்)அயோடினியம்(I) டெட்ராபுளோரோபோரேட்டு

பிசு(பிரிடீன்)அயோடினியம்(I) டெட்ராபுளோரோபோரேட்டு (Bis(pyridine)iodonium(I) tetrafluoroborate) என்பது C10H10BF4IN2 என்ற மூலக்கூற்று வாய்பாடால் விவரிக்கப்படும் ஒரு கரிம வேதியியல் சேர்மமாகும். எசுப்பானிய வேதியியலாளர் இயோசு பார்லுங்கா இதைக் கண்டறிந்த காரணத்தால் இச்சேர்மம் பார்லுங்கா வினையாக்கி என்ற பெயராலும் அறியப்படுகிறது. இச்சேர்மம் ஓர் இலேசான அயோடினேற்றும் வினையாக்கி ஆகும். வணிக ரீதியாக கிடைக்கும். சிலிக்கா அரைதிண்மக் கரைசைலில் உள்ள வெள்ளி டெட்ராபுளோரோபோரேட்டின் முன்னிலையில் பிரிடீனும் அயோடினும் வினைபுரிந்து பிசு(பிரிடீன்)அயோடினியம்(I) டெட்ராபுளோரோபோரேட்டு உருவாகிறது.

மேற்கோள்கள்

அயோடின் சேர்மங்கள்
பீனைல் சேர்மங்கள்
கரிம வேதியியல் வினையாக்கிகள்
டெட்ராபுளோரோபோரேட்டுகள்
பாராசன்னா

பாராசன்னா (Parachanna) என்பது வெப்பமண்டல ஆப்பிரிக்காவில் உள்ள நன்னீர் வாழிடங்களைப் பூர்வீகமாகக் கொண்ட பாம்புத் தலை மீன்களான விரால் மீன் பேரினமாகும். இந்தப் பேரினத்தில் மூன்று அங்கீகரிக்கப்பட்ட சிற்றினங்கள் உள்ளன. ஆனால் 2017ஆம் ஆண்டின் ஒரு தொகுதிப் பிறப்பு ஆய்வு நான்காவது, விவரிக்கப்படாத சிற்றினமும் உள்ளது என்பதைக் குறிக்கிறது.

ஒரு புதைபடிவ சிற்றினமான பாராசன்னா பாயுமென்சிசு முர்ரே, 2006 இயோசீன் முன் மற்றும் ஒலிகோசீன் பிற்காலத்தைச் சேர்ந்த ஒரு தொல்லுயிரி சிற்றினமானது எகிப்தின் பாயும் பள்ளத்தாக்கு ஜெபல் கத்ரானி உருவாக்கத்திலிருந்து அறியப்படுகிறது.

சிற்றினங்கள் 
இந்தப் பேரினத்தில் அங்கீகரிக்கப்பட்ட மூன்று இனங்கள்:

 பாராசன்னா ஆப்பிரிக்கனா (இசுடெயிண்டாச்னர், 1879) 
 பாராசன்னா இன்சிக்னிசு (சவாவேஜ், 1884) (பழுப்பு விரால்) 
 பாராசன்னா அப்சுகுரா  (குந்தர், 1861)

மேற்கோள்கள் 

மீன் பேரினங்கள்
புரோமோ(குளோரோ)புளோரோ(அயோடோ) சிலேன்

புரோமோ(குளோரோ)புளோரோ(அயோடோ) சிலேன் (Bromo(chloro)fluoro(iodo)silane) என்பது BrClFISi என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். புரோமின், குளோரின், புளோரின், அயோடின், சிலிக்கான் ஆகிய சேர்மங்கள் சேர்ந்து இந்த கனிம வேதியியல் அணைவுச் சேர்மம் உருவாகிறது. இதுவொரு  நாற்தொகுதி மைய மூலக்கூறாகும்.

தயாரிப்பு
சிலிக்கானின் புளோரைடு குளோரைடு இருபுரோமைடு கலவையுடன் (SiFClBr2) டிரை அயோடோசிலேன் (SiHI3) சேர்மத்தைச் சேற்த்து 100 பாகை செல்சியசு வெப்பநிலையில் நீண்ட நேரம் சூடாக்குவதன் மூலம் புரோமோ(குளோரோ)புளோரோ(அயோடோ) சிலேனை தயாரிக்கலாம். இதன் பின் பகுதியளவு வடிகட்டுதல் மூலம் ஆலைடு கலவையைப் பிரித்தெடுக்கலாம்.

இயற்பியல் பண்புகள்
புரோமோ(குளோரோ)புளோரோ(அயோடோ) சிலேன் ஒரு நிறமற்ற திடப்பொருளாகும். இது தண்ணீருடன் வினைபுரிகிறது.

மேற்கோள்கள்

சிலேன்கள்
புரோமின் சேர்மங்கள்
குளோரின் சேர்மங்கள்
புளோரின் சேர்மங்கள்
அயோடின் சேர்மங்கள்
கோத்தா திங்கி மக்களவைத் தொகுதி

கோத்தா திங்கி மக்களவைத் தொகுதி (மலாய்: Kawasan Persekutuan Kota Tinggi; ஆங்கிலம்: Kota Tinggi Federal Constituency; சீனம்: 哥打丁宜国会议席) என்பது மலேசியா, ஜொகூர் மாநிலத்தின் கோத்தா திங்கி மாவட்டத்தில் அமைந்துள்ள ஒரு மக்களவைத் தொகுதி (P156) ஆகும்.

கோத்தா திங்கி மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து கோத்தா திங்கி மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோத்தா திங்கி மாவட்டம்

கோத்தா திங்கி மாவட்டம், ஜொகூர் மாநிலத்தில் உள்ள ஒரு மாவட்டம். இந்த மாவட்டத்திற்கு கோத்தா திங்கி நகரம் தலைநகரமாக விளங்குகிறது. 

கோத்தா திங்கி மாவட்டம் கோலாலம்பூர் மாநகரில் இருந்து 291 கி.மீ.; மூவார் நகரில் இருந்து 152 கி.மீ.; குளுவாங் நகரில் இருந்து 71 கி.மீ.; ஜொகூர் பாரு நகரில் இருந்து 34 கி.மீ.; தொலைவில் அமைந்து உள்ளது. 

ஜொகூர் மாநிலத்தில் மிகப்பெரிய மாவட்டமான கோத்தா திங்கி மாவட்டத்தின் பரப்பளவு 3,482 சதுர கி.மீ. மாநிலத்தின் 18.34% பகுதியை உள்ளடக்கியது.

கோத்தா திங்கி மக்களவைத் தொகுதி

கோத்தா திங்கி தேர்தல் முடிவுகள்

மேற்கோள்கள்

மேலும் காண்க 

 கோத்தா திங்கி நகரம் 
 கோத்தா திங்கி மாவட்டம் 
 ஜொகூர் லாமா 
 மலேசியத் தேர்தல் தொகுதிகள்

வெளி இணைப்புகள்

ஜொகூர் நாடாளுமன்றத் தொகுதிகள்